Regionaalministri käskkirjaga anti Rakvere Kolmainu koguduse vaimulikule Tauno Toompuule abielu sõlmimise õigus.    "See tähendab, et koos laulatamisega võib kirikuõpetaja Toompuu sõlmida ka abielu, mis on võrdne maavalitsuses sõlmitud abieluga," ütles Lääne-Viru maavalitsuse perekonnaseisuametnik Anneli Riim.    Abielu sõlmimisel vaimuliku juures kehtivad kõigile samad perekonnaseaduse  sätted kui riigiasutuses, lisaks peavad abiellujad vastama usutunnistusejärgsetele tingimustele," lisas Riim.    Avaldus abielu sõlmimiseks tuleb esitada vaimulikule.    Lääne-Virumaal on abielu sõlmimise õigus antud seitsmele vaimulikule: Meelis-Lauri Erikson, Ahto Mäe, Reet Eru, Tauno Toompuu, Toomas Kivisild, Meelis Etti ja Hans Lahi.